TV2/Nord bragte i går aftes indslaget om hankatten Ziggy, der bor på Brønderslev Kattehjem og savner en ny familie. - Ziggy er en dejlig, godmodig kat, der elsker at ligge i sofaen og blive kløet på maven, siger Trine H. Larsen, der leder Brønderslev Kattehjem. Siden opstarten i maj sidste år har Brønderslev Kattehjem givet nyt hjem til hele 87 katte. Lederen håber, at haleløse Ziggy kan blive nummer 88 i rækken. - Han skal have masser af plads og frisk luft. Det fortjener han, siger Trine H. Larsen. Har du lyst til at give Ziggy et nyt hjem, kan Brønderslev Kattehjem kontaktes på telefon 72 10 79 02

Referat:
Haleløs hankat søger nye omgivelser med blød sofa og masser af frisk luft